
	CONVOCATÒRIA PER A LA CONCESSIÓ DE SUBVENCIONS EN RÈGIM DE CONCURRÈNCIA COMPETITIVA EN EL MARC DE LES BASES REGULADORES PER SUFRAGAR LES DESPESES DE SEPELI A LES FAMÍLIES DE VILANOVA DE SAU ANY 2026



CODI DE LA CONVOCATÒRIA: Exp: 2026_248

1.- Indicació de l’aprovació de les Bases Reguladores i diari oficial on s’han publicat

Per acord del Ple del dia 11 d’abril de 2016, van ser aprovades les Bases Reguladores per a l’atorgament per part de l’Ajuntament de Vilanova de Sau de subvencions destinades a sufragar les despeses de sepeli a les famílies de Vilanova de Sau. 

Aquestes Bases Reguladores van ser objecte de publicació al Butlletí Oficial de la Província  de data 18 d’abril de 2016.

Posteriorment el Ple Municipal de data 5 de setembre de 2024 les va modificar en algun dels seus articles havent-se publicat el Tex íntegre de les noves Bases Reguladores al Butlletí Oficial de la Província de data 9 de setembre de 2024.

2.- Quantia total màxima de les subvencions a atorgar i consignació pressupostària

El pressupost màxim que es destinarà aquest any 2026 per a la concessió de les subvencions objecte de la present convocatòria serà de 1.000 € i anirà a càrrec de les aplicacions i per les quanties màximes següents:
· Partida pressupost municipal 2026: 925 48012
· Quantia per sol·licitant: 250 euros

3.- Objecte, condicions i finalitat de les subvencions

L'objecte de les subvencions de la present convocatòria és sufragar les despeses de sepeli a les famílies del municipi de Vilanova de Sau.

4.- Procediment de concessió

El procediment de concessió de les subvencions objecte d’aquesta convocatòria serà el de concurrència competitiva.

5.- Requisits per la sol·licitud i forma d’acreditar-los

1.- Podran ser beneficiaris/àries d’aquestes subvencions les persones físiques que més endavant s’indiquen sempre que no estiguin afectades per cap de les prohibicions contingudes a l’art. 13 de la Llei 38/2003, de 17 de novembre, General de Subvencions (en endavant LGS):
· 1r: El seu cònjuge vidu no separat judicialment.
· 2n: Els fills.
· 3r: La Persona que acrediti haver abonat les despeses de sepeli.
2.- La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquen a l’article següent.

6.- Documents que han d’acompanyar a la sol·licitud

A la sol·licitud de subvenció caldrà adjuntar la documentació següent: 
1. Fotocòpia del DNI del/de la sol·licitant.
2. Factura original, emesa al seu nom, de despeses d’enterrament i funeral del familiar.
3. Declaració responsable de la concurrència dels requisits per poder obtenir la condició de beneficiari/ària d’acord amb el model normalitzat.
4. Certificat de defunció.

L’esmentada documentació haurà de presentar-se en qualsevol de les llengües cooficials de Catalunya, anirà degudament signada per la persona sol·licitant i serà original o còpia degudament autenticada.

7.- Termini, forma i  lloc de presentació de les sol·licituds

El termini de presentació de la sol·licitud començarà a partir de la publicació de la convocatòria al BOPB de Barcelona i a la Base de Dades Nacionals de Subvencions, i finalitzarà el dia 15 de desembre de 2026.

Les sol·licituds podran presentar-se per escrit a través del model normalitzat, que serà signat per l’interessat/da. 

El model normalitzat de sol·licitud, així com el de tots els documents exigits podrà trobar-se les oficines de l’Ajuntament i a la seva pàgina web. 

Les sol·licituds conjuntament amb la documentació exigida s’hauran de presentar al  Registre de l’Ajuntament.

També es podran  presentar en qualsevol dels llocs que preveu l’article 16.4 de la Llei 39/2015, de 1 d’octubre, del procediment Administratiu Comú de les Administracions Públiques. 

La presentació de la sol·licitud de subvenció pressuposa el coneixement i l’acceptació de les normes que la regulen. 

8.- Rectificació de defectes o omissions en la documentació

En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.

9.-  Òrgans competents per a la instrucció i la proposta de concessió

L’òrgan responsable de la instrucció del procediment per a l’atorgament de les subvencions previstes en les presents bases serà el secretari de l’Ajuntament. 

La proposta de concessió de les subvencions serà elaborada per un òrgan col·legiat constituït d’acord amb allò previst a l’article 12.5 de l’Ordenança General de Subvencions de l’Ajuntament i que estarà format per les següents persones:
· Jaume Orra Muntadas (Alcalde)
· Pilar Sancho Orra (Regidora)
· Maria Milagros Martínez Adán (Regidora)

L’òrgan responsable de la resolució del procediment per a l’atorgament de les subvencions, i per la seva revocació, si s’escau, serà l’Alcaldia. 

L’òrgan competent per a la concessió podrà, discrecionalment, deixar desert el concurs o no esgotar el crèdit total previst. 

10.- Termini de resolució i de notificació 

S’examinaran conjuntament, en un sol procediment totes les sol·licituds presentades dins del termini establert, i es resoldrà en un únic acte administratiu.

Un cop acordada la concessió de la subvenció, aquestes seran notificades a la persona interessada en un termini màxim de 10 dies des de la data d’aprovació de la resolució, d’acord amb allò previst a l’article 40 de la de la Llei 39/2015, de 1 d’octubre, del procediment Administratiu Comú de les Administracions Públiques.

La manca de resolució dins el termini indicat tindrà efectes desestimatoris.

11.- Règim de recursos

La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

12.- Criteris objectius d’atorgament de la subvenció

S’estableix com a criteri objectiu de la concessió: Persones físiques que han realitzat despeses de sepeli a conseqüència de la mort d’un familiar.

13.- Mitjans de notificació o publicació

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 40 de la de la Llei 39/2015, de 1 d’octubre, del procediment Administratiu Comú de les Administracions Públiques.

